ai4bharat/Pralekha huggingface dataset:
সংস্কৃতিমন্ত্রক
এশিয়াটিক সোস্যাইটিতে পন্ডিত ঈশ্বরচন্দ্র বিদ্যাসাগরের আবক্ষমূর্তি উন্মোচন
কলকাতা, ২৫ সেপ্টেম্বর, ২০১৯
কলকাতার এশিয়াটিক সোস্যাইটিতে আজ পন্ডিত ঈশ্বরচন্দ্র বিদ্যাসাগরের একটি আবক্ষমূর্তির আবরণ উন্মোচিত হয়েছে। এছাড়া মুদ্রক এবং প্রকাশক হিসেবে বিদ্যাসাগরের ভূমিকার ওপর একটি প্রদর্শনীরও আয়োজন করা হয়।
এই উপলক্ষ্যে আয়োজিত এক অনুষ্ঠানে শিক্ষা, সমাজ এবং সংস্কৃতিতে ঈশ্বরচন্দ্র বিদ্যাসাগরের অবদানের ওপর যাদবপুর বিশ্ববিদ্যালয়ের ইংরাজী বিভাগের এমিরেটাস প্রফেসর শ্রী সুকান্ত চৌধুরী বক্তব্য রাখেন। অধ্যাপক চৌধুরী তাঁর ভাষণে বলেন, বিখ্যাত লেখক বিদ্যাসাগর ছিলেন একজন দার্শনিক ও মানবতার মূর্ত প্রতীক। সেইসময় ব্রিটিশ কর্তৃপক্ষও তাঁকে সম্মান করতেন। বিদ্যাসাগর বাংলা শিক্ষা ব্যবস্হায় বিপ্লব এনেছিলেন। তিনি বাংলা ভাষায় লেখা এবং শিক্ষাদানের বিষয়ে রূপরেখা তৈরি করেছিলেন। অধ্যাপক চৌধুরী আরও বলেন, বিদ্যাসাগর শিক্ষা, বিশেষ করে নারী শিক্ষা প্রসারে অগ্রণী ভূমিকা পালন করেন। উনবিংশ শতাব্দীর সূচনায় তিনি মেয়েদের জন্য অনেক বিদ্যালয় স্হাপন করেন। ঈশ্বরচন্দ্র বিদ্যাসাগর মনে করতেন জাত-পাত, লিঙ্গ নির্বিশেষে সকলেরই শিক্ষা গ্রহণের অধিকার রয়েছে। সেই কারণেই তিনি সমাজের নিম্নবর্গীয় মানুষদের জন্য সংস্কৃত কলেজের দ্বার উন্মুক্ত করেন।
পন্ডিত বিদ্যাসাগর বাংলা হরফ পুর্নগঠন করেন। তিনি বাংলা বর্ণমালাতে ১২টি স্বরবর্ণ এবং ৪০টি ব্যাঞ্জনবর্ণ অর্ন্তভুক্ত করেন। তাঁর লেখা বহু বই বাংলা মাধ্যমে শিক্ষাদানের ক্ষেত্রে সহায়ক হয়েছিল।
এই অনুষ্ঠানে এশিয়াটিক সোস্যাইটির সভাপতি অধ্যাপক ঈশা মহম্মদ, সাধারণ সম্পাদক শ্রী এস বি চক্রবর্তী সহ অনেকে উপস্হিত ছিলেন।
CG/CB /NS
(Visitor Counter : 58
সামাজিকন্যায়ওক্ষমতায়নমন্ত্রক
শিশু ভিক্ষুক
নয়াদিল্লী, ২৭ জুলাই, ২০২১
সামাজিক ন্যায় ও ক্ষমতায়ণ মন্ত্রক সমাজের প্রান্তিক মানুষদের জীবিকা নির্বাহের সাহায্যের জন্য ‘স্মাইল’ প্রকল্পের সূচনা করেছে। সাপোর্ট ফর মার্জিনালাইজড ইন্ডিভিজুয়ালস ফর লাইভলিহুড অ্যান্ড এন্টারপ্রাইজ বা ‘স্মাইল’ প্রকল্পটির মধ্যে রয়েছে সেন্ট্রাল সেক্টর স্কিম ফর কমপ্রিহেনসিভ রিহ্যাবিলিটেশন অফ পারর্সনস এনগেজড ইন দ্য অ্যাক্ট অফ বেকিং প্রকল্প। যাঁরা ভিক্ষা করেন তাঁদের কল্যাণের জন্য বিভিন্ন উদ্যোগ এই প্রকল্পের মাধ্যমে নেওয়া হয়। সংশ্লিষ্ট ব্যক্তিদের জন্য পুনর্বাসন, চিকিৎসার ব্যবস্থা করা, মনস্তাত্বিক পরামর্শ দান, বিভিন্ন তথ্য সংগ্রহ, শিক্ষা, দক্ষতা উন্নয়ন, আর্থিক সহায়তা সহ বিভিন্ন বিষয় এই প্রকল্পের অন্তর্ভুক্ত। রাজ্য/কেন্দ্রশাসিত অঞ্চলের প্রশাসন/স্থানীয় প্রশাসনিক কর্তৃপক্ষ, স্বেচ্ছাসেবী সংগঠন, সম্প্রদায় ভিত্তিক বিভিন্ন সংগঠনের মাধ্যমে এই প্রকল্প বাস্তবায়িত হয়। রাজ্য এবং কেন্দ্রশাসিত অঞ্চল কর্তৃপক্ষ ও পুরসভাগুলির যে শেল্টার হোম বা আশ্রয়কেন্দ্র রয়েছে সেখানে যাঁরা ভিক্ষাবৃত্তি করেন তাঁদের পুনর্বাসনের ব্যবস্থা করা হয়।
সামাজিক ন্যায় ও ক্ষমতায়ণ মন্ত্রক দিল্লী, ব্যাঙ্গালোর, চেন্নাই, হায়দ্রাবাদ, ইন্দোর, লক্ষ্মৌ, মুম্বাই, নাগপুর, পাটনা ও আমেদাবাদ- এই ১০টি শহরে ভিক্ষুকদের জন্য একটি সর্বাঙ্গীন পুনর্বাসন পাইলট প্রকল্প শুরু করেছে। সংশ্লিষ্ট রাজ্যগুলির বা কেন্দ্রশাসিত অঞ্চলগুলির প্রশাসন, স্থানীয় প্রশাসনিক কর্তৃপক্ষ এবং স্বেচ্ছাসেবী সংগঠনগুলির সাহায্যে এই পাইলট প্রকল্পগুলি বাস্তবায়িত হচ্ছে। এর মাধ্যমে ভিক্ষাবৃত্তির সঙ্গে যুক্ত ব্যক্তিদের উপর সমীক্ষা, বিভিন্ন বিষয় শনাক্তকরণ, স্বাস্থ্যবিধি মেনে চলতে সাহায্য করা, চিকিৎসার ব্যবস্থা করা, মনস্তাস্তিক পরামর্শ দান, বিভিন্ন তথ্য সংগ্রহ, পুনর্বাসন, শিক্ষার সুযোগ করে দেওয়া, দক্ষতা বিকাশ এবং স্থায়ী আশ্রয়ের ব্যবস্থা করা হচ্ছে।
এছাড়াও রাজ্য এবং কেন্দ্রশাসিত অঞ্চলের প্রশাসনের সঙ্গে যৌথভাবে বিদ্যালয় শিক্ষা ও স্বাক্ষরতা দপ্তর যেসব শিশুরা ভিক্ষাবৃত্তির সঙ্গে জড়িত তাদের স্কুলে পাঠাচ্ছে, যাতে তারা প্রাথমিক শিক্ষায় শিক্ষিত হয়।
মন্ত্রকের অসহায় মহিলা ও শিশুদের পুনর্বাসনের জন্য অসরকারি সংগঠনগুলিকে সহায়তা করার জন্য কোনো আর্থিক তহবিল নেই, তবে নারী ও শিশু কল্যাণ মন্ত্রক অসহায় শিশুদের প্রাতিষ্ঠানিকভাবে সাহায্য করার জন্য রাজ্য ও কেন্দ্রশাসিত অঞ্চলগুলির মাধ্যমে বিভিন্ন স্বেচ্ছাসেবী সংগঠনকে সাহায্য করে। এইসব সংগঠনগুলি ওইসব শিশুদের বয়সোপযোগী শিক্ষার ব্যবস্থা করে, তাদের জন্য কারিগরি প্রশিক্ষণের ব্যবস্থা করা হয়। এছাড়াও বিনোদনমূলক বিভিন্ন উদ্যোগ, স্বাস্থ্য পরিষেবা এবং নানা ধরণের পরামর্শও দেওয়া হয়।
যেসমস্ত শিশু ভিক্ষাবৃত্তির সঙ্গে জড়িত তাদের পুনর্বাসনের জন্য কেন্দ্র রাজ্য ও কেন্দ্রশাসিত অঞ্চলগুলিকে যে আর্থিক অনুদান পাঠায় তার পরিমাণ :
২০১৫-১৬ সালে পশ্চিমবঙ্গকে ৫০৮ কোটি ৬৭ লক্ষ টাকা দেওয়া হয়েছিল। ২০১৯-২০ অর্থবর্ষে এ বাবদ দেওয়া হয়েছে ২৮১৫ কোটি ১০ লক্ষ টাকা। ২০১৫-১৬ অর্থবর্ষে ত্রিপুরা এ বাবদ ৭১০ কোটি ৬৩ লক্ষ পেয়েছিল। ২০১৯-২০ অর্থবর্ষে এই বরাদ্দ বৃদ্ধি পেয়ে হয়েছে ৮৭৯ কোটি ৬১ লক্ষ টাকা। ২০১৫-১৬ অর্থবর্ষে এবং ২০১৯-২০ অর্থবর্ষে আসাম শিশু ভিক্ষুকদের সহায়তার জন্য যথাক্রমে ৫৯৭ কোটি ৯০ লক্ষ টাকা এবং ৩ হাজার ৩৬৩ কোটি ৯৫ লক্ষ টাকা পেয়েছে। আন্দামান ও নিকোবর দ্বীপপুঞ্জ ২০১৫-১৬ অর্থবর্ষে এ বাবদ ৩৬ কোটি ৩ লক্ষ টাকা পেয়েছিল। ২০১৯-২০ অর্থবর্ষে বরাদ্দকৃত অর্থের পরিমাণ ৩২৯ কোটি ৬২ লক্ষ টাকা।
লোকসভায় আজ এক প্রশ্নের লিখিত জবাবে এই তথ্য জানান সামাজিক ন্যায় ও ক্ষমতায়ণ প্রতিমন্ত্রী শ্রী এ নারায়ন স্বামী।
CG/CB/NS
(Visitor Counter : 119
তথ্যওসম্প্রচারমন্ত্রক
ইফি ৫৩তম চলচ্চিত্র উৎসবের জন্য সংবাদ মাধ্যমের প্রতিনিধিদের সাদর আমন্ত্রণ জানায়
গোয়া, ০৬ অক্টোবর, ২০২২
ভারতের আন্তর্জাতিক চলচ্চিত্র উৎসব – ইফি তাদের ৫৩তম উৎসবের জন্য সংবাদ মাধ্যমের প্রতিনিধিদের আনুষ্ঠানিক আমন্ত্রণ জানিয়েছে। গোয়ায় ২০ নভেম্বর থেকে ২৮ নভেম্বর পর্যন্ত এই উৎসব চলবে। ভারত ও বিশ্বের সমসাময়িক এবং ঐতিহ্যবাহী নানা বিষয়ের উপর চলচ্চিত্র প্রদর্শিত হবে।
ইফি ৫৩’তে আপনারা বিশ্বের প্রখ্যাত চলচ্চিত্র নির্মাতা, অভিনেতা, কারিগরি শিল্পী, চলচ্চিত্র বিশ্লেষক সহ বিভিন্ন মানুষের সঙ্গে যোগাযোগ করতে পারবেন। পর্যটকদের কাছে জনপ্রিয় রাজ্য গোয়া চলচ্চিত্র উৎসব উদযাপনের সাগর হয়ে উঠছে। তাই আসুন, চলচ্চিত্রের আনন্দ উপভোগ করতে এবং চলচ্চিত্র নির্মাতাদের জীবন, চাহিদা, সংগ্রাম ও স্বপ্ন দিয়ে সাজানো নানা স্বাদের চলচ্চিত্র উপভোগ করুন। এই উৎসব কেবলমাত্র ভারত ও বিশ্বের চলচ্চিত্র জগতের নানা দিক তুলে ধরে শুধু তাই নয়, এই উৎসবে ইফি বিভিন্ন আলোচনাসভা ও সম্মেলনেরও আয়োজন করে থাকে।
এই উৎসবকে সফল করার জন্য তথ্য ও যোগাযোগের ভূমিকা বিশেষ গুরুত্বপূর্ণ। শিল্পের প্রতি যাঁদের সত্যিকরের ভালোবাসা রয়েছে, তাঁদের কাছে এই উৎসবের খবর পৌঁছে দিতে সংবাদ মাধ্যমের ভূমিকা বিশেষ। আমরা সংবাদ মাধ্যমের প্রতিনিধিদের এই উৎসবে আসার এবং নাম নথিভুক্তকরণের জন্য আহ্বান জানাই।
২০২২ সালে আপনার বয়স যদি ২১ পূর্ণ হয়ে থাকে এবং আপনি যদি কোনও মুদ্রণ, বৈদ্যুতিন বা ডিজিটাল/অনলাইন মাধ্যমের প্রতিনিধি হন, তা হলে এই উৎসবের জন্য নাম নথিভুক্ত করতে পারবেন। বয়সসীমা অতিক্রম করলে ফ্রিল্যান্সার হিসাবেও আপনি নিজের নাম নথিভুক্ত করতে পারবেন। অনলাইনে এই লিঙ্কটি ব্যবহার করে নাম নথিভুক্ত করুন - https://my.iffigoa.org/extranet/media/ ।
নাম নথিভুক্তিকরণ প্রক্রিয়া খুবই সহজ। তাও যদি আপনার কোনও জিজ্ঞাস্য থাকে, তা হলে এই লিঙ্কে ক্লিক করে iffi-pib[at]nic[dot]in, বিস্তারিত জানুন। অথবা এই নম্বরে আমাদের ফোন করুন +91-832-2956418. ।
অনলাইনে আপনার আবেদনপত্র ২০২২ – এর ৫ নভেম্বর রাত ১১টা ৫৯ মিনিট ৫৯ সেকেন্ডের মধ্যে জমা দিতে ভুলবেন না। কিন্তু, এত দেরী করবেন কেন? এখনই তা পূরণ করে জমা দিন।
আমরা  পরিচয়পত্র বিলির কাজ শুরু করবো। সংস্থা পিছু পরিচয়পত্র সাংবাদিকদের দেওয়া হবে। সংবাদ মাধ্যমের দর্শক বা এর ব্যাপ্তি অনুযায়ী কতজন সাংবাদিককে পরিচয়পত্র দেওয়া হবে, তা স্থির হবে।
আমরা আশা করছি, আপনি কোভিড-১৯ এর টিকা নিয়েছেন। জনস্বার্থে ও আপনার সুস্বাস্থ্যের জন্য এটি জরুরি। আপনি যদি টিকার একটি বা বেশি ডোজ নিয়ে থাকেন, তা হলে তার শংসাপত্র নথিভুক্তিকরণ পোর্টালে আপলোড করুন।
ইফি সম্পর্কে ভারতের আন্তর্জাতিক চলচ্চিত্র উৎসব ১৯৫২ সালে শুরু হয়। এশিয়ার অন্যতম জনপ্রিয় চলচ্চিত্র উৎসব এটি। ২০০৪ সালে প্রথম গোয়ায় এই চলচ্চিত্র উৎসবের আয়োজন করা হয়। এর পর থেকে প্রতি বছর এখানেই এই উৎসব আয়োজন করা হচ্ছে। ২০১৪ সালে গোয়াকে ইফি’র স্থায়ী ঠিকানা হিসাবে ঘোষণা করা হয়।
ভারতীয় চলচ্চিত্রের কাহিনী ও এর পেছনে নানা গল্প জনগণের সামনে তুলে ধরতে এই আন্তর্জাতিক উৎসবের আয়োজন। প্রতি বছর ভারতীয় তথ্য ও সম্প্রচার মন্ত্রক এই উৎসবের আয়োজন করে। এর সঙ্গে থাকে গোয়া সরকার এবং গোয়া বিনোদন সোসাইটি।
৫৩তম ইফি সম্পর্কে যাবতীয় তথ্য উৎসবের ওয়েবসাইট www.iffigoa.org, অথবা পিআইবি-র ওয়েবসাইট pib.gov.in থেকে পাওয়া যাবে। এছাড়াও, ইফির ট্যুইটার, ফেসবুক ও ইন্সট্রাগ্রামের মতো সামাজিক মাধ্যম এবং পিআইবি গোয়ার সোশ্যাল মিডিয়া হ্যান্ডেল থেকে জানা যাবে। আমাদের সঙ্গে থাকুন, চলচ্চিত্র উপভোগ করুন, অন্যদের সঙ্গেও এই আনন্দ ভাগ করে নিন।
PG/PM/SB
(
বৈদ্যুতিন ও তথ্যপ্রযুক্তি মন্ত্রক
ভারতের সার্বভৌমত্ব এবং ঐক্যের পক্ষে আশঙ্কাজনক ১১৮ টি মোবাইল এ্যাপের ওপর নিষেধাঞ্জা জারি করলো কেন্দ্রীয় সরকার। ভারতের প্রতিরক্ষার স্বার্থে এবং দেশের জনগণের নিরাপত্তার লক্ষ্যেই এই পদক্ষেপ
নতুন দিল্লী, ২রা সেপ্টেম্বর, ২০২০
কেন্দ্রীয় ইলেক্ট্রনিক্স ও তথ্যপ্রযুক্তি মন্ত্রক ২০০৯ সালের তথ্যপ্রযুক্তি আইনের ৬৯এ ধারা অনুযায়ী ১১৮ টি মোবাইল এ্যাপের ওপর নিষেধাজ্ঞা জারি করেছে। এই এ্যাপগুলি ভারতের সার্বভৌমত্ব ও ঐক্যের পক্ষে আশঙ্কার কারণ এবং ভারতের প্রতিরক্ষা ও দেশের মানুষের নিরাপত্তার ক্ষেত্রে বিরুদ্ধ কার্যকলাপ সংগঠিত করছে বলে জানা গেছে।
ইলেকট্রনিক্স ও তথ্যপ্রযুক্তি মন্ত্রকের কাছে একাধিক সূত্র থেকে এই এ্যাপগুলির বিরুদ্ধে বহু অভিযোগ জমা পড়ে। এন্ড্রোইড এবং আইওএস মাধ্যমে ব্যবহৃত এই মোবাইল এ্যাপগুলির বিরুদ্ধে অভিযোগ রয়েছে, যে তারা ব্যবহারকারীদের ডেটা অন্যায়ভাবে এবং গোপনে চুরি করে ভারতের বাইরে থাকা কিছু সার্ভারে পাঠিয়ে দিচ্ছে। এই সব তথ্য ভারতের প্রতিরক্ষা এবং নিরাপত্তার বিরুদ্ধে ব্যবহার করা হচ্ছে যা দেশের সার্বভৌমত্ব এবং অখণ্ডতার ক্ষেত্রে আশঙ্কার কারণ হয়ে দাড়িয়েছে। এটি অত্যন্ত গুরুত্বপূর্ণ বিষয় এবং এই প্রবণতা ঠেকাতে দ্রুত পদক্ষেপ প্রয়োজন।
কেন্দ্রীয় স্বরাষ্ট্র মন্ত্রকের অধীনস্থ ভারতের সাইবার অপরাধ সমন্বয় কেন্দ্রের পক্ষ থেকেও এই সন্দেহজনক এ্যাপগুলির ওপর নিষেধাজ্ঞা জারির সুপারিশ করা হয়। এছাড়াও একই রকম ভাবে সংসদের ভিতর এবং বাইরে থেকে ও বিরোধী দলের পক্ষ থেকেও একই অভিযোগ করা হয়। ভারতের সার্বভৌমত্ব এবং দেশের নাগরিকদের গোপনীয়তা বিরোধী এই এ্যাপগুলির বিরুদ্ধে কঠোর পদক্ষেপ নেওয়ার জোরালো দাবি ওঠে।
ভারতের সার্বভৌমত্ব এবং অখণ্ডতার স্বার্থে, প্রতিরক্ষা এবং দেশের নিরাপত্তার লক্ষ্যে কেন্দ্রীয় সরকার, মোবাইল সহ ইন্টারনেট ব্যবহার করা যায় এমন সব ডিভাইসে এই এ্যাপ গুলির ব্যবহারের ওপর নিষেধাজ্ঞা জারি করার সিদ্ধান্ত নিয়েছে।
ভারতের কোটি কোটি মোবাইল এবং ইন্টারনেট ব্যবহারকারীদের স্বার্থ রক্ষায় এই পদক্ষেপ কার্যকরী ভূমিকা নেবে। ভারতীয় সাইবারস্পেসের সার্বভৌমত্ব ও নিরাপত্তা নিশ্চিত করার লক্ষ্যে এই সিদ্ধান্ত গ্রহন করা হয়েছে।
(CG/PPM
স্বাস্থ্যওপরিবারকল্যাণমন্ত্রক
ভারতে সংক্রমিত চিকিৎসাধীনদের সংখ্যা হ্রাস অব্যাহত
নয়াদিল্লী, ১০ অক্টোবর, ২০২০
ভারতে সংক্রমিত চিকিৎসাধীনদের সংখ্যা ক্রমশই হ্রাস পাচ্ছে। একমাস পার হয়ে যাওয়ার দ্বিতীয় দিনেও সংক্রমিত চিকিৎসাধীনদের সংখ্যা ৯ লক্ষে নিচে রয়েছে।
ভারতে সংক্রমিত চিকিৎসাধীনদের সংখ্যা এখন দাঁড়িয়েছে ৮ লক্ষ ৮৩ হাজার ১৮৫।
বর্তমানে দেশে সংক্রমিত চিকিৎসাধীনদের হার ১২.৬৫ শতাংশ।
দেশে করোনা থেকে সুস্থ হয়ে উঠেছেন ৫৯ লক্ষ ৮৮ হাজার ৮২২। গত ২৪ ঘন্টায় করোনা থেকে আরোগ্য লাভ করেছেন ৮২ হাজার ৭৫৩ জন। এই নিয়ে দেশে আরোগ্যের হার ৮৫.৮১ শতাংশ। নতুন করে সংক্রমিত হয়েছেন ৭৩ হাজার ২৭২ জন।
১৮টি রাজ্য ও কেন্দ্রশাসিত অঞ্চলে আরোগ্য লাভের হার জাতীয় গড়ের থেকে বেশি। কেন্দ্রের করোনা সংক্রমণ মোকাবিলায় পরীক্ষা, অনুসন্ধান, দ্রুত হাসপাতালে ভর্তি এবং সুর্নিদিষ্ট চিকিৎসাধীনদের কার্যকর করার ফলে রাজ্য এবং কেন্দ্রশাসিত অঞ্চলগুলিতে করোনা সংক্রমণ প্রতিরোধে সুফল মিলেছে।
১০টি রাজ্য ও কেন্দ্রশাসিত অঞ্চলে নতুন করে আরোগ্যের হার ৭৬ শতাংশ পৌঁছেছে।
মহারাষ্ট্রে একদিনে ১৭ হাজার রোগী করোনা থেকে আরোগ্য লাভ করেছে।
১০টি রাজ্য ও কেন্দ্রশাসিত অঞ্চলে করোনা সংক্রমণের হার ৭৯ শতাংশ। মহারাষ্ট্রে একদিনে নতুন করে আক্রান্ত হয়েছেন ১২ হাজার জন। এরপরই রয়েছে কর্ণাটক। সেখানে গত একদিনে আক্রান্ত হয়েছেন ১১ হাজার।
গত ২৪ ঘন্টায় করোনায় মৃত্যু হয়েছে ৯২৬ জনের। এরমধ্যে ১০টি রাজ্য ও কেন্দ্রশাসিত অঞ্চলে মৃত্যুর হার সব থেকে বেশি। মহারাষ্ট্রে একদিনে ৩০২ জনের মৃত্যু হয়েছে।
CG/SS/NS
(
অসামরিকবিমানপরিবহণমন্ত্রক
উড়ান প্রকল্পে পাঁচ বছরে বার্ষিক যাত্রী সংখ্যা ২ লক্ষ ৬০ হাজার থেকে বেড়ে ৩৩ লক্ষে পৌঁছেছে
নয়াদিল্লি, ২১ জুলাই, ২০২২
অসামরিক বিমান চলাচল মন্ত্রক দেশের বিভিন্ন অঞ্চলে আকাশপথে যোগাযোগ বাড়াতে ও দেশের সাধারণ মানুষকে ব্যয় সাশ্রয়ী মূল্যে আকাশপথে ভ্রমণের সুযোগ করে দিতে ২০১৬ সালের ২১ অক্টোবর আঞ্চলিক যোগাযোগ প্রকল্প – উড়ান -এর সূচনা করে। এখনও পর্যন্ত সারা দেশে চালু রয়েছে ৪২৫টি উড়ান পথ, যা দেশের ৬৮টি উড়ান বিমানবন্দর এবং ২টি জল, অ্যারোড্রোম ও ৮টি হেলিপোর্ট – এর সঙ্গে যুক্ত রয়েছে।
সরকার বিভিন্ন রাজ্যে অব্যবহৃত বিমানবন্দরগুলি পুনর্নির্মাণের জন্য ৪ হাজার ৫০০ কোটি টাকার প্রকল্প অনুমোদন করেছে।
লোকসভায় আজ এক লিখিত প্রশ্নের জবাবে একথা জানান অসামরিক বিমান চলাচল প্রতিমন্ত্রী  জেনারেল ডঃ ভি কে সিং।
PG/PM/SB
(Visitor Counter : 74
তথ্যওসম্প্রচারমন্ত্রক
যাচাই না করা কোন খবর প্রচার নয়, তা আতংক ছড়াতে পারে : সংবাদমাধ্যমকে সুপ্রিম কোর্ট
নয়াদিল্লি, ০১ এপ্রিল, ২০২০
সুপ্রিম কোর্ট মুদ্রণ, বৈদ্যুতিন, ও সামাজিক মাধ্যম সহ সব ধরণের সংবাদ মাধ্যমকে সংবাদ পরিবেশনের সময় জোরালো দায়িত্ববোধ বজায় রাখার নির্দেশ দিয়েছে এবং যাচাই না করা খবর যা আতঙ্ক ছড়াতে পারে এমন কোনো খবর প্রচার না করার বিষয়টি সুনিশ্চিত করতে বলেছে।
সর্বোচ্চ আদালতের নজরে এসেছে যে প্রতিরোধমূলক নিয়ন্ত্রণ ব্যবস্থা তিন মাসের বেশি সময় ধরে চলতে পারে, এধরণের একটি ভুয়ো খবর ছড়িয়ে পড়ায় বিভিন্ন শহরে কর্মরত শ্রমিকদের বড় একটি অংশ অন্যত্র চলে যাওয়া শুরু করেছিলেন। বৈদ্যুতিন, মুদ্রণ ও সামাজিক মাধ্যমে প্রচার হওয়া এ ধরণের ভুয়ো সংবাদে আতঙ্কিত হয়ে বহু মানুষ চলে যাওয়ার চেষ্টা করার ফলে তাঁরা কঠিন পরিস্থিতির সম্মুখীন হন, জীবনহানির ঘটনাও ঘটে, আদালতের পক্ষে যা এড়িয়ে যাওয়া সম্ভব নয়।
আদালত তার নির্দেশে জানিয়েছে, এই মহামারীর বিষয়ে নিরপেক্ষ আলোচনায় ব্যাঘাত ঘটানোর কোন ইচ্ছে তার নেই, কিন্তু একই সময়ে গনমাধ্যমজগতকে এই ধরণের ঘটনাবলীর বিষয়ে সরকারি বক্তব্য প্রকাশ করতে হবে।
বিশদে নির্দেশাবলীটি পড়ার জন্য নীচের লিঙ্কে ক্লিক করুন।
https://mib.gov.in/sites/default/files/OM%20dt.1.4.2020%20along%20with%20Supreme%20Court%20Judgement%20copy.pdf
(CG/CB
শিল্পওবাণিজ্যমন্ত্রক
ইউনিফায়েড লজিস্টিক ইন্টারফেস প্ল্যাটফর্মের  লজিস্টিক হ্যাকাথনের সূচনা
পিএম গতিশক্তির সঙ্গে সাযুজ্য রেখে ইউএলআইপি প্ল্যাটফর্ম গড়ে উঠেছে এবং আত্মনির্ভর ভারত গঠনের উদ্দেশ্য পূরণে অত্যন্ত গুরুত্বপূর্ণ
নয়াদিল্লি, ১৭ ডিসেম্বর, ২০২১
জনসাধারণের কাছ থেকে আরও বেশি ধ্যানধারণা পেতে কেন্দ্রীয় শিল্প ও অভ্যন্তরীণ বাণিজ্য প্রসার দপ্তর ইউনিফায়েড লজিস্টিক ইন্টারফেস প্ল্যাটফর্মের  লজিস্টিক হ্যাকাথনের সূচনা করেছে। দেশে লজিস্টিক খাতে খরচ কমাতে এবং পারদর্শিতা বাড়াতে ইউএলআইপি গড়ে তোলা হয়েছে। এই প্ল্যাটফর্ম থেকে সংশ্লিষ্ট সবপক্ষ রিয়েল টাইম তথ্য পাবেন এবং লজিস্টিক সম্পর্কিত তথ্যগত অসঙ্গতি দূর করা সম্ভব হবে। জাতীয় শিল্প করিডর উন্নয়ন নিগম  এবং এনআইসিডিসি-র লজিস্টিক ডেটা ব্যাঙ্ক সার্ভিসেস লিমিটেড  – এর সহযোগিতায় নীতি আয়োগ ও অটল ইনোভেশন মিশন লজিস্টিক হ্যাকাথন আয়োজন করেছে।
নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত হ্যাকাথনের সূচনা করেন। এই উপলক্ষে লজিস্টিক দপ্তরের বিশেষ সচিব শ্রী অমৃত লাল মিনা, নীতি আয়োগের প্রবীণ উপদেষ্টা শ্রীমতী আন্না রায় সহ এনআইসিডিসি-র সহ-সভাপতি শ্রী অভিষেক চৌধুরী উপস্থিত ছিলেন। হ্যাকাথনের সূচনা করে শ্রী কান্ত বলেন, আজ অত্যন্ত গুরুত্বপূর্ণ দিন, কারণ আমরা দেশে লজিস্টিক সম্পর্কিত বড় সমস্যার সমাধানের চেষ্টা করছি। বিশ্বের অন্যান্য দেশের তুলনায় ভারতে লজিস্টিক খাতে খরচ প্রায় ১৪ শতাংশ বেশি। তাই, এই খরচ কমাতে উদ্ভাবনী পন্থা খুঁজে বের করার জন্য আমরা দেশের অগ্রণী প্রযুক্তি সংস্থাগুলির সঙ্গে কাজ করছি। তিনি বিভিন্ন মন্ত্রক ও দপ্তরের বর্তমান লজিস্টিক ব্যবস্থাকে একত্রিত করার জন্য এনআইসিডিসি-র প্রশংসা করেন। লজিস্টিক হ্যাকাথন শুরু করার জন্যও তিনি এনআইসিডিসি-কে অভিনন্দন জানান। উল্লেখ করা যেতে পারে, লজিস্টিক ডেটা ব্যাঙ্ককে কাজে লাগিয়ে ইউএলআইপি প্ল্যাটফর্ম গড়ে তোলার জন্য নীতি আয়োগ গত জানুয়ারি মাসে এনআইসিডিসি-কে দায়িত্ব দেয়। বিভিন্ন ক্ষেত্রে প্রযুক্তির ভূমিকা খুঁজে বের করার জন্য গত বছরের মে মাসে প্রধানমন্ত্রী শ্রী নরেন্দ্র মোদী নীতি আয়োগকে প্রয়োজনীয় ব্যবস্থা গ্রহণের নির্দেশ দেন। সেই অনুসারে, লজিস্টিক ক্ষেত্রে প্রযুক্তিগত প্ল্যাটফর্ম হিসাবে ইউএলআইপি গড়ে তোলার পরিকল্পনা নেওয়া হয়।
দেশে অর্থনৈতিক অগ্রগতির মেরুদন্ড হ’ল লজিস্টিক ক্ষেত্র। এমনকি, ব্যবসা-বাণিজ্যের অগ্রগতিতেও লজিস্টিক ক্ষেত্র গুরুত্বপূর্ণ ভূমিকা পালন করে। আত্মনির্ভর ভারত গঠনের লক্ষ্য পূরণে তাই, লজিস্টিক ক্ষেত্র অত্যন্ত তাৎপর্যপূর্ণ হয়ে উঠতে চলেছে।
CG/BD/SB
(Visitor Counter : 133
রাষ্ট্রপতিরসচিবালয়
রাষ্ট্রপতি জাপান পৌঁছে সম্রাট নুরুহিতোর রাজ সিংহাসনে অধিষ্ঠান অনুষ্ঠানে যোগ দিলেন
টোকিওতে সেদেশে বসবাসকারী ভারতীয়দের উদ্দেশে ভাষণ দিলেন শ্রী রামনাথ কোবিন্দ
নয়াদিল্লি, ২২ অক্টোবর, ২০১৯
ফিলিপিন্স ও জাপান- এই দুই দেশ সফরের চূড়ান্ত পর্যায়ে ভারতের রাষ্ট্রপতি শ্রী রামনাথ কোবিন্দ সোমবার জাপানের টোকিয়োতে পৌঁছান। রাষ্ট্রপতি আজ সেদেশের ইম্পিরিয়াল প্যালেসে সম্রাট নুরুহিতোর রাজসিংহাসনে অধিষ্ঠান অনুষ্ঠানে যোগ দেন। অনুষ্ঠানের ফাঁকে রাষ্ট্রপতি নেপালের রাষ্ট্রপতি বিদ্যা দেবী ভান্ডারীর সঙ্গে সাক্ষাৎ করেন। দুই রাষ্ট্রনেতার মধ্যে আলোচনায় শ্রী কোবিন্দ জানান, নেপালের সঙ্গে ক্রমবর্ধমান ও মজবুত অংশীদারিত্বের ওপর ভারত সর্বোচ্চ অগ্রাধিকার দিয়ে থাকে। প্রতিবেশী দেশগুলিতে আর্থিক বিকাশ ও সমৃদ্ধির লক্ষ্যে ভারতের যে পরিকল্পনা রয়েছে, তার অঙ্গ হিসেবেই নেপালের সঙ্গে ভারতের সহযোগিতায় এই অগ্রাধিকার। তিনি আরও বলেন, নেপালের সঙ্গে উন্নয়নমূলক অংশীদারিত্বে ভারত গুরুত্ব দিয়ে থাকে। নেপালের আর্থিক বিকাশ ও উন্নয়নে সাহায্যের জন্য ভারত অঙ্গিকারবদ্ধ।
টোকিয়োতে আজ রাষ্ট্রপতি জাপানে বসবাসকারী ভারতীয়দের উদ্দেশে ভাষণ দেন। জাপানে নিযুক্ত ভারতের রাষ্ট্রদূত শ্রী সঞ্জয় কুমার ভার্মা সেদেশে বসবাসকারী ভারতীয় সম্প্রদায়ের সদস্যদের নিয়ে রাষ্ট্রপতির সম্মানে এক অভ্যর্থনা অনুষ্ঠানের আয়োজন করেন।
এই অনুষ্ঠানে রাষ্ট্রপতি বলেন, ভারত পরিবর্তনের পথে এগিয়ে চলেছে। ভারতীয় অর্থনীতি দ্রুত গতিতে বিকশিত হচ্ছে। দেশে পরিকাঠামো নির্মাণের কাজে গতি এসেছে। ভারত বিশ্বকে ডিজিটাল অর্থনীতি, নতুন ধরণের প্রযুক্তি, জলবায়ু পরিবর্তন এবং জ্ঞান ভিত্তিক সমাজ গঠনে নেতৃত্ব দিতে চায়। অনাবাসী ভারতীয়দেরকেও ভারতের অগ্রগতি ও সমৃদ্ধির ক্ষেত্রে যে বিপুল সুযোগ সৃষ্টি হয়েছে তাতে সামিল করতে চায়। নতুন ভারত গঠনে অনাবাসী ভারতীয়দের সমর্থন ও অঙ্গিকার সমান জরুরি বলেও শ্রী অভিমত প্রকাশ করেন। স্বপ্নের নতুন ভারতের লক্ষ্য হল সমস্ত বাড়িতে অগ্রগতি ও সমৃদ্ধির সুফল পৌঁছে দেওয়ার পাশাপাশি সকলের জন্য সমান সহমর্মিতা।
জাপানের সঙ্গে ভারতের নিবিড় ও ঐতিহাসিক সাংস্কৃতিক সম্পর্কের কথা উল্লেখ করে রাষ্ট্রপতি বলেন, উভয় দেশের মধ্যে আধ্যাত্মিক ও ধর্মীয় যোগাযোগ গড়ে উঠেছে। দুই দেশের কৌশলগত, রাজনৈতিক, নিরাপত্তাগত এবং অর্থনৈতিক বোঝাপড়া এক নতুন উচ্চতায় পৌঁছেছে। ভারতের অর্থ ব্যবস্হার রূপান্তরে জাপানের অগ্রণী ভূমিকা রয়েছে। মুম্বাই থেকে আমেদাবাদ পর্যন্ত উচ্চগতি সম্পন্ন রেল প্রকল্পে জাপানের অংশগ্রহণ দুই দেশের মধ্যে নিবিড় পারস্পরিক আস্হা ও বন্ধুত্বের বিষয়টিকে প্রতিফলিত করে। ডিজিটাল সহযোগিতার ক্ষেত্রে দ্বিপাক্ষিক সম্পর্ককে আরও মজবুত করতে ভারত-জাপান ডিজিটাল অংশীদারিত্ব গড়ে তোলা হয়েছে।
শ্রী কোবিন্দ গতকাল জাপানের সুকিজি হঙ্গওয়ানজি বৌদ্ধ মন্দির পরিদর্শনে যান এবং সেখানে বৌদ্ধগয়া থেকে নিয়ে যাওয়া একটি চারাগাছ রোপন করেন।
CG/BD/NS
(Visitor Counter : 41
স্বাস্থ্যওপরিবারকল্যাণমন্ত্রক
ভারতে গত ২৪ ঘণ্টায় নতুন করে আক্রান্তের সংখ্যা ১ লক্ষ ২০ হাজার, গত দু'মাসে যা সবচেয়ে কম দেশে গত ৯ দিনে দৈনিক আক্রান্তের সংখ্যা ২ লক্ষের নিচে
নতুন দিল্লি, ০৫ জুন, ২০২১
ভারতে গত ২৪ ঘণ্টায় নতুন করে করোনায় আক্রান্তের সংখ্যা ১ লক্ষ ২০ হাজার ৫২৯। বিগত ৫৮ দিনে যা কম। এর ফলে, পরপর ৯ দিন দৈনিক আক্রান্তের সংখ্যা ২ লক্ষের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সহযোগিতামূলক প্রয়াসের ফলেই এই সাফল্য মিলেছে।
দেশে সুস্পষ্টভাবে করোনায় আক্রান্তের সংখ্যা লাগাতার কমছে। আজ এই সংখ্যা দাঁড়িয়েছে ১৫ লক্ষ ৫৫ হাজার ২৪৮। এদিকে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ৮০,৭৪৫ টি কমেছে, যা মোট আক্রান্তের কেবল ৫.৪২ শতাংশ।
ভারতে দৈনিক ভিত্তিতে সুস্থতার সংখ্যা গত ২৩ দিন দৈনিক আক্রান্তের সংখ্যার তুলনায় বেশ কিছুটা বেশি রয়েছে। দেশে গত ২৪ ঘণ্টায় সুস্থ হয়েছেন ১ লক্ষ ৯৭ হাজার ৮৯৪ জন। এমনকি, গত ২৪ ঘণ্টায় নতুন করে করোনায় আক্রান্তের তুলনায় সুস্থতার সংখ্যা ৭৭,৩৬৫টি বেশি।
অতিমারির সূচনার সময় থেকে মোট আক্রান্ত ব্যক্তিদের মধ্যে এখনও পর্যন্ত ২ কোটি ৬৭ লক্ষ ৯৫ হাজার ৫৪৯ জন সুস্থ হয়েছেন। এদিকে, গত ২৪ ঘণ্টায় আরোগ্যলাভ করেছেন ১ লক্ষ ৯৭ হাজার ৮৯৪ জন। এর ফলে, সার্বিক সুস্থতার হার লাগাতার বেড়ে আজ দাঁড়িয়েছে ৯৩.৩৮ শতাংশে।
দেশে গত ২৪ ঘণ্টায় ২০ লক্ষ ৮৪ হাজার ৪২১টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা দাঁড়িয়েছে ৩৬ কোটি ১১ লক্ষ ৭৪ হাজার ১৪২। দেশে একদিকে নমুনা পরীক্ষার হার বাড়ার সঙ্গে সঙ্গে সাপ্তাহিক ভিত্তিতে আক্রান্তের সংখ্যায় লাগাতার নিম্নমুখী প্রবণতা লক্ষ্য করা যাচ্ছে। সাপ্তাহিক ভিত্তিতে আক্রান্তের হার বর্তমানে ৬.৮৯ শতাংশ। অন্যদিকে, দৈনিক ভিত্তিতে আক্রান্তের হার কমে আজ হয়েছে ৫.৭৮ শতাংশ। এর ফলে, দৈনিক আক্রান্তের হার লাগাতার ১২ দিন ১০ শতাংশের নিচে রয়েছে।
দেশব্যাপী টিকাকরণ অভিযানে আজ পর্যন্ত ২২ কোটি ৭৮ লক্ষের বেশি কোভিড-১৯ টিকার ডোজ দেওয়া হয়েছে। গত ২৪ ঘন্টায় মোট ৩৬ লক্ষ ৫০ হাজার ০৮০ টি টিকার ডোজ দেওয়া হয়েছে।আজ সকাল ৭টা পর্যন্ত পাওয়া প্রাথমিক তথ্য অনুযায়ী এ পর্যন্ত মোট ২২ কোটি ৭৮ লক্ষ ৬০ হাজার ৩১৭ টি টিকার ডোজ দেওয়া হয়েছে।
এর মধ্যে ৯৯ লক্ষ ৪৫ হাজার ৮৬৩ জন স্বাস্থ্যকর্মী প্রথম ডোজ এবং ৬৮ লক্ষ ৪১ হাজার ৪৮০ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৬০ লক্ষ ৫৭ হাজার ৩৪৯ জন কর্মী প্রথম ডোজ এবং ৮৬ লক্ষ ৩৮ হাজার ৭৯৮ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ২ কোটি ৫৯ লক্ষ ৬৯ হাজার ৪৬০ জন প্রথম ডোজ এবং ১ লক্ষ ১৯ হাজার ১৩৭ জন দ্বিতীয় ডোজ পেয়েছেন। অন্যদিকে, ৪৫-৬০ বছর বয়সী ৬ কোটি ৯৭ লক্ষ ৯৪ হাজার ১৯৪ জন প্রথম ডোজ এবং ১ কোটি ১১ লক্ষ ৯৩ হাজার ৭০৫ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৬ কোটি ০১ লক্ষ ৮৫ হাজার ৪৭২ জন প্রথম ডোজ এবং ১ কোটি ৯১ লক্ষ ১৪ হাজার ৮৫৯ জন দ্বিতীয় ডোজ পেয়েছেন।
CG/ SB
(Visitor Counter : 136
প্রধানমন্ত্রীরদপ্তর
প্রধানমন্ত্রী মিশন অমৃত সরোবর-এর প্রশংসা করেছেন
নয়াদিল্লি, ৫ এপ্রিল, ২০২৩
প্রধানমন্ত্রী শ্রী নরেন্দ্র মোদী মিশন অমৃত সরোবর-এর প্রশংসা করেছেন এবং বলেছেন, দ্রুততার সঙ্গে দেশজুড়ে যে অমৃত সরোবর নির্মিত হচ্ছে তাতে অমৃতকালের জন্য আমাদের সঙ্কল্পে নতুন প্রাণশক্তি যোগাবে।
একটি ট্যুইটে কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত জানিয়েছেন যে ৪০ হাজারের বেশি অমৃত সরোবর জাতির উদ্দেশে উৎসর্গ করা হয়েছে। তিনি আরও বলেছেন, ২০২৩-এর ১৫ আগস্টের মধ্যে ৫০ হাজার অমৃত সরোবর তৈরির লক্ষ্য আছে।
কেন্দ্রীয় মন্ত্রীর ট্যুইটের জবাবে প্রধানমন্ত্রী বলেছেন :
“অনেক অনেক অভিনন্দন! যে দ্রুততার সঙ্গে দেশজুড়ে অমৃত সরোবর নির্মাণ হচ্ছে তাতে অমৃতকালে আমাদের সঙ্কল্পে নতুন প্রাণশক্তি সঞ্চার করবে।”
PG/AP/DM
(
স্বরাষ্ট্র মন্ত্রক
আধা সামরিক বাহিনীর আধুনিকীকরণ
নয়াদিল্লি, ১০ জুলাই, ২০১৯
কেন্দ্রীয় সশস্ত্র পুলিশ বাহিনী, আসাম রাইফেলস্ এবং জাতীয় সুরক্ষায় নিয়োজিত ন্যাশনাল সিকিউরিটি গার্ড বা এনএসজি’র আধুনিকীকরণ এক ধারাবাহিক প্রক্রিয়া। সিএপিএফ বা আসাম রাইফেলস্ এবং এনএসজি - এর আধুনিকীকরণ এবং দক্ষতা বৃদ্ধির জন্য অর্থ বরাদ্দ করা হয়ে থাকে। এই অর্থে বিভিন্ন অত্যাধুনিক সমরাস্ত্র, জামাকাপড়, বিশেষ ধরণের যানবাহন এবং অন্যান্য সামগ্রী সংগ্রহ করা হয়ে থাকে।
বিগত তিন বছরে অত্যাধুনিক সমরাস্ত্র ও সরঞ্জাম, নতুন যান এবং অন্যান্য অত্যাধুনিক প্রযুক্তি সংগ্রহে ৮ হাজার ৫৯৩ কোটি টাকা ব্যয় করা হয়েছে। সরকার সিএপিএফ জওয়ানদের কল্যাণের জন্য বিভিন্ন ব্যবস্থা নিয়েছে। এর মধ্যে রয়েছে সিএপিএফ কর্মচারীদের জন্য তাঁদের পছন্দ মতো বাড়ির ব্যবস্থা করা। ২০১৮-১৯ অর্থবর্ষে সিএপিএফ জওয়ানদের জন্য বাড়ি তৈরি করায় ১৭৬৫.৬০ কোটি টাকা ব্যয় হয়েছে।
জম্মু ও কাশ্মীর এবং উগ্র বামপন্থী অধ্যুষিত এলাকায় সিএপিএফ কর্মচারীদের জন্য চলতি ‘রিস্ক অ্যান্ড হার্ডশিপ’ ভাতা বৃদ্ধি করা হয়েছে। দিল্লি থেকে শ্রীনগরে কাজে যোগ দেওয়ার জন্য বা জম্মু, ও শ্রীনগর থেকে দিল্লিতে যাবার জন্য সিএপিএফ জওয়ানদের বিনামূল্যে টিকিট দেওয়া হচ্ছে। সরকার সিএপিএফ জওয়ানদের চিকিৎসার প্রয়োজনে একটি চিকিৎসা প্রতিষ্ঠান গড়ে তোলার ব্যাপারে সম্মতি দিয়েছে। এছাড়া, দিল্লিতে ৫০০ শয্যাবিশিষ্ট একটি জেনারেল হাসপাতাল, ৩০০ শয্যাবিশিষ্ট বিশেষ হাসপাতাল, ১টি নার্সিং কলেজ প্রভৃতি নির্মাণের জন্য ১৩৬৮.৫৩ কোটি টাকা বরাদ্দ করে কেন্দ্রীয় সরকার।
আজ রাজ্যসভায় এক প্রশ্নের লিখিত জবাবে এই তথ্য জানান কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি।
CG/SSS/SB
(Visitor Counter : 57
স্বরাষ্ট্র মন্ত্রক
আন্তর্জাতিক সাক্ষরতা দিবসে দেশবাসীকে শুভেচ্ছা কেন্দ্রীয় স্বরাষ্ট্রমন্ত্রী শ্রী অমিত শাহ্'র
নতুন দিল্লি, ০৮ সেপ্টেম্বর, ২০২০
কেন্দ্রীয় স্বারাষ্ট্রমন্ত্রী শ্রী অমিত শাহ্ আজ আন্তর্জাতিক সাক্ষরতা দিবস উপলক্ষে দেশবাসীকে শুভেচ্ছা জানিয়েছেন। এক ট্যুইট বার্তায় কেন্দ্রীয় স্বরাষ্ট্রমন্ত্রী বলেছেন, “প্রধানমন্ত্রী শ্রী নরেন্দ্র মোদীর দূরদর্শীর নেতৃত্বে আমাদের সরকার শিশুদের ক্ষমতায়ন এবং জাতীয় শিক্ষা নীতি, বেটি বাচাও-বেটি পঢ়াও, সমগ্র শিক্ষার মতো সংস্কারের মাধ্যমে ‘সকলের জন্য শিক্ষা’ অভিযানে নিরলসভাবে কাজ করে চলেছে”।
আন্তর্জাতিক সাক্ষরতা দিবস ২০২০-র মূল লক্ষ্যই হলো “কোভিড-১৯ সংকটময় পরিস্থিতি এবং তাকে দূরে সরিয়ে সাক্ষরতার শিক্ষা দান এবং শিক্ষার উপর জোর”। বিশেষত শিক্ষা অনুরাগীদের ভূমিকা এবং শিক্ষাদানের ব্যবস্থাপনায় পরিবর্তনের উপর জোর দেওয়া হয়েছে। আজীবন সাক্ষরতার দৃষ্টিকোণ থেকে শিক্ষার গুরুত্বকে প্রাঞ্জল করে তরুণ ও প্রাপ্ত বয়স্কদের শিক্ষাদানের আওতায় নিয়ে আসা এবং তার উপর জোর দেওয়া হয়েছে এবারের বিষয় ভাবনায়।
(CG/SS/SKD
প্রধানমন্ত্রীরদপ্তর
ডেনমার্কের প্রধানমন্ত্রী হিসাবে পুনর্নির্বাচিত হওয়ায় শ্রীমতী মেট্টে ফ্রেডেরিকসনকে প্রধানমন্ত্রীর অভিনন্দন
নয়াদিল্লি, ১৫ ডিসেম্বর, ২০২২
প্রধানমন্ত্রী শ্রী নরেন্দ্র মোদী ডেনমার্কের প্রধানমন্ত্রী হিসাবে পুনর্নির্বাচিত হওয়ায় শ্রীমতী মেট্টে ফ্রেডেরিকসনকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “ডেনমার্কের প্রধানমন্ত্রী হিসাবে পুনর্নির্বাচিত হওয়ায় শ্রীমতী মেট্টে ফ্রেডেরিকসনকে অভিনন্দন জানাই। ভারত – ডেনমার্ক পরিবেশ-বান্ধব কৌশলগত অংশীদারিত্বকে শক্তিশালী করতে আমাদের সহযোগিতা অব্যাহত থাকবে বলে আমি আশা করি @Statsmin”।
PG/CB/SB
(